

**Павлодар мұнай өңдеу зауытында пропилендi құнарландыру қондырғысының кешенiн салу туралы**

Қазақстан Республикасы Министрлер Кабинетiнiң қаулысы 26 тамыз 1992 ж. N 706

      Атырау химия зауытының пропилен өндiру жөнiндегi жұмыс iстеп
тұрған қуаттарын шикiзатпен қамтамасыз ету үшiн Қазақстан
Республикасының Министрлер Кабинетi қаулы етедi:
  
      1. Жылдық қуаты 65 мың тонна пропилендi құнарландыру қондырғысының
кешенiн толық дайын ету шартымен салу жөнiндегi Павлодар мұнай өңдеу
зауытының ұсынысы қабылдансын.
  
      2. Павлодар мұнай өңдеу зауытына 1992-1995 жылдары мұнай өнiмдерiн
қосымшаға сәйкес мөлшерде экспортқа сатуға рұқсат етiлсiн.
  
      Қазақстан Республикасының Экономика жөнiндегi мемлекеттiк комитетi,
Қазақстан Республикасының Энергетика және отын ресурстары министрлiгi
квоталарды ресiмдесiн, ал Қазақстан Республикасының Сыртқы экономикалық
байланыстар министрлiгi Павлодар мұнай өңдеу зауытына аталған өнiмдi
экспортқа шығаруға лицензия берсiн.
  
      3. Қазақстан Республикасының Кеден комитетi Павлодар мұнай өңдеу
зауытының ұсынысы бойынша пропилендi құнарландыру қондырғысын салу
жөнiндегi жұмыстарды жүргiзу үшiн шетел фирмаларының Қазақстан
Республикасы машиналар, жабдықтар, аспаптар, конструкциялар және басқа
бұйымдар әкелiп-әкетуiн баж салығынсыз ресiмдесiн.
  
  
       Қазақстан Республикасының
  
       Премьер-министрi

Қазақстан Республикасы
  
Министрлер Кабинетiнiң
1992 жылғы 26 тамыздағы
N 706 қаулысына
Қосымша

                Павлодар мұнай өңдеу зауытында пропилендi
  
             құнарландыру кешенiнiң құрылысын қаржыландыруды
  
              қамтамасыз ету үшiн мұнай өнiмдерiн экспортқа
  
                   сатудан алынатын валюта түсiмiнiң
  
                             Есеп-Қисабы
  
                              (Кесте)

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК